open-index/open-wikipedia-markdown huggingface dataset:
Voo 800 de TWA

O **voo 800 de TWA** (TWA 800) foi un Boeing 747-100 que estoupou e se esnafrou no océano Atlántico preto de East Moriches, Nova York, o día 17 de xullo de 1996 sobre as 8:31 horas EDT, 12 minutos despois de engalar no Aeroporto Internacional John F. Kennedy nun voo regular a Roma cunha escala en París. As 230 persoas a bordo do avión morreron, sendo o terceiro accidente aéreo con máis mortes en territorio estadounidense.

Investigadores da Xunta Nacional de Seguridade no Transporte (NTSB) viaxaron ao lugar do accidente, a onde chegaron a mañá seguinte. Debido a isto, o Federal Bureau of Investigation (FBI) iniciou unha investigación criminal paralela. 16 meses despois, o FBI anunciou que non atopara ningunha proba dun acto criminal e pechou a súa investigación.

A investigación de catro anos da NTSB rematou coa aprobación do informe do accidente o 23 de agosto de 2000. A conclusión do informe indica que a causa probable do accidente foi o estoupido de vapores de combustible/aire inflamables nun dos tanques de combustible, e aínda que non se puido determinar con certeza, a causa máis probable dese estoupido foi un curtocircuíto.

Existen teorías da conspiración sobre o voo 800 de TWA, as máis frecuentes son as que falan dun ataque terrorista cun mísil ou dun lanzamento accidental dende un buque da Armada estadounidense, e que é un tema que o Goberno está encubrindo. Porén, o gravador de voces da cabina non rexistrou ningún estoupido exterior antes de que se cortase a potencia pola explosión no tanque de combustible.

## Accidente 
O avión do accidente, un Boeing 747-131 con rexistro N93119, fora fabricado por Boeing en xullo de 1971; fora pedido por Eastern Air Lines, pero despois de que a aeroliña cancelase o seu pedido de 747 o avión foi mercado por TWA. O aparello completara 16 869 voos con 93 303 horas de operación.

O persoal de mantemento en terra bloqueou a reversa do motor 3 (tratado como un elemento da lista de mínimos) debido a problemas técnicos cos sensores de reversa durante a aterraxe do TWA 881 no JFK, antes da saída do voo 800. Ademais, substituíronse varios cables da reversa do motor 3. Durante o abastecemento, o control de apagado volumétrico (VSO) crese que se disparou antes de que os tanques estivesen cheos. Para continuar o abastecemento a presión, un mecánico de TWA invalidou o VSO automático tirando do fusible volumétrico e dun disruptor de desbordamento. Os rexistros de mantemento indican que o avión tiña numerosos informes relacionados co VSO nas semas previas ao accidente. Os últimos datos do transpondedor do avión graváronse polo radar da Federal Aviation Administration (FAA) en Trevose, Pennsilvania ás 8:31:12 pm.

## Notas
Rupert Keegan

**Rupert Keegan**, nado en Westcliff-on-Sea, Essex, o 26 de febreiro de 1955 e finado na illa de Elba o 23 de setembro de 2024, foi un piloto de competición de Inglaterra. Participou en 37 Grandes Premio s do Campionato Mundial de Fórmula Un, debutou o 8 de maio de 1977. Non anotou puntos de campionato.

Keegan gañou o Campionato do Reino Unido de Fórmula 3 de 1976, que o levou á Fórmula 1. Logo de dúas tempadas con Hesketh e Surtees, ningún deles, equipos particularmente competitivos, gañou o Campionato Aurora de Fórmula Un en 1979. Regresou ao Campionato Mundial de Fórmula Un con RAM pilotando o seu Williams FW07B tamén con pobres resultados, igual que algunhas carreiras que fixo con March.

Logo da Fórmula Un, Keegan correu nos Estados Unidos na Champ Car, e tamén nas carreiras de resistencia. Logo da súa retirada, dedicouse aos negocios e tamén traballou como instrutor de carreiras.

## Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas 
*GP Encyclopedia
*Formula One World
Castro de Abaixo

Como topónimo **Castro de Abaixo** pode referirse a:

;En Galiza
***Castro de Abaixo**, lugar da parroquia de Reboiro, no concello do Incio;
***Castro de Abaixo**, lugar da parroquia de Lodeiro, no concello de Lalín;
***Castro de Abaixo**, lugar da parroquia de Nogueira, no concello de Ribas de Sil;
***O Castro de Abaixo**, lugar da parroquia de Valeixe, no concello da Cañiza;
***O Castro de Abaixo**, lugar da parroquia de Luía, no concello de Ortigueira.

## Véxase tamén
### Outros artigos
Castro de Ares

**Castro de Ares** pode referirse a:

***Castro de Ares**, poboado castrexo no concello de Ares;
***Castro de Ares**, lugar da parroquia de Trasanquelos, no concello de Oza-Cesuras.
Castro de Escuadro

Como topónimo **Castro de Escuadro** pode referirse a:

;En Galiza
***Castro de Escuadro**, parroquia do concello de Maceda;
****Castro de Escuadro**, lugar de dita parroquia.

## Véxase tamén
### Outros artigos
Castro de Lourido

O topónimo galego **Castro de Lourido** pode referirse a:

***Castro de Lourido**, lugar da parroquia de Loureiro, no concello de Samos;

Amais, poder referirse a varios poboados castrexos:
***Castro de Lourido**, na parroquia de Serantes, no concello de Laxe;
***Castro de Lourido**, na parroquia de Tállara, no concello de Lousame.
***Castro de Lourido**, na parroquia de Chavín, no concello de Viveiro.

## Véxase tamén
### Outros artigos
*
Voo 158 de Turkish Airlines

O **voo 158 de Turkish Airlines** era un voo doméstico de pasaxeiros regular dende o aeroporto Yeşilköy de Istanbul ao Aeroporto Internacional Esenboğa de Ankara. O 16 de xaneiro de 1983 o avión que operaba a ruta, un Boeing 727-200, aterrou uns 50 metros antes da pista do seu aeroporto de destino no medio dunha nevada, rompeu e incendiouse. Dos seus 67 ocupantes 47 morreron.

## Avión 
O avión, un Boeing 727-2F2 con tres motores turboventilador Pratt & Whitney JT8D-15, fora fabricado por Boeing co número de serie 21603/1389 e ralizara o seu primeiro voo no ano 1978.

## Tripulación e pasaxeiros 
O avión levaba 7 tripulantes e 60 pasaxeiros a bordo. 47 dos pasaxeiros morreron, sobrevivindo todos os tripulantes e 13 pasaxeiros con feridas.

## Notas
Convivencia

miniatura|250px|Veciñanza.
A **convivencia** refírese á coexistencia pacífica e harmoniosa de grupos humanos e outras especies de animais nun mesmo espazo.

## Factores que alteran a convivencia
* Discriminación: trato diferente e prexudicial que se lle da a unha persoa.
* Criminalidade: que é o conxunto de actos criminais cometidos nun territorio durante un período determinado.
* Lesións persoais
* Agresións sexuais: calquera actividade sexual entre dúas ou máis persoas sen consentimento.
* Individualismo: tendencia dunha persoa a actuar de acordo coa súa propia vontade
Tautograma

O **tautograma** é un poema ou verso formado por palabras que comezan pola mesma letra. O tautograma non é propio da Idade Moderna, pois xa Ennio presentou o seu famoso tautograma nun hexámetro:

Tamén na Idade Media dedicaron os seus ocios a estes xogos de enxeño algúns autores. Así, a fins do século IX e principios do X Ubaldo de Saint-Amand (monxe cuxos escritos en materia musical lle deron xusta fama) compuxo un poema de 136 versos cuxas palabras comezan todas pola letra c. É un poema titulado *De laude calvorum* (*Eloxios dos calvos*) e dedicado ao rei Carlos o Calvo; imprimiuse en Basilea (1516-1519 e 1547) e o seu primeiro verso di así:

Mais a obra mestra do tautograma data do século XVI e débese ao profesor de teoloxía de Lovaina, Leo Placentius. É o poema titulado *Pugna porcorium* (*O combate dos porcos*), *per Placentium porcium poetam*, no que todas as palabras comezan por p.

## Véxase tamén
### Ligazóns externas 
* http://xogosdelingua.blogspot.com.es/search/label/tautograma
Lion (filme de 2016)

***Lion***, orixinalmente titulado *A Long Way Home*, é un filme australiano-estadounidense de drama dirixido por Garth Davis e escrito por Luke Davies, baseado no libro de non ficción ***A Long Way Home*** de Saroo Brierley. É protagonizado por Dev Patel, Rooney Mara, David Wenham e Nicole Kidman. Foi estreado mundialmente o 10 de setembro de 2016 no Festival Internacional de Cine de Toronto 2016. O filme foi estreado comercialmente nos Estados Unidos o 25 de novembro de 2016 por The Weinstein Company. En Galiza estreouse o 27 de xaneiro de 2017 coa dobraxe castelá.

O filme recibiu seis nomeamentos aos premios Oscar de 2017.

## Sinopse 
Saroo (Dev Patel) é un raparigo indio de cinco anos que vive na extrema pobreza con súa nai e mailo seu irmán máis vello nunha vila da India. Accidentalmente un día queda durmido nun tren e aparece perdido a centos de quilómetros da súa casa.

Despois de morar na rúa e de se enfrontar a numerosos desafíos, Saroo é adoptado por unha parella australiana, Sue (Nicole Kidman) e John Brierley (David Wenham). Dende aquela, vive en Australia e medra arrodeado dunha cultura diferente, lonxe das súas orixes. Vinte e cinco anos despois, o mozo decide localizar a súa verdadeira familia, embarcándose así nunha difícil viaxe cara ao seu pasado.

## Elenco 
* Dev Patel como Saroo Brierley
* Nicole Kidman como Sue Brierley
* Rooney Mara como Lucy
* David Wenham como John Brierley
* Nawazuddin Siddiqui
* Priyanka Bose
* Tannishtha Chatterjee
* Deepti Naval
* Divian Ladwa
* Pallavi Sharda
* Benjamin Rigby
* Sachin Joab

## Produción 
O 24 de abril de 2013 anunciouse que Garth Davis faría o seu debut como director coa película biográfica de Saroo Brierley, baseada no seu libro de memorias *A Long Way Home*, para See-Saw Films e Sunstar Entertainment. En maio de 2014 The Weinstein Company comprou os dereitos de distribución mundial do drama titulado *Lion* por 12 millóns de dólares. Luke Davies adaptou o libro para a película; mentres que Screen Australia e Fulcrum Media Finance a co-financiarían, See-Saw, Sunstar e Aquarius Films produciríana. Iain Canning, Angie Fielder e Emile Sherman foron incluídos como produtores da cinta. En outubro de 2014 Dev Patel e Nicole Kidman foron incluídos ao elenco para interpretaren os papeis principais do filme. En xaneiro de 2015 Nawazuddin Siddiqui, Priyanka Bose, Tannishtha Chatterjee e Deepti Naval sumáronse ao elenco. En abril de 2015 así o fan Rooney Mara, David Wenham e Divian Ladwa. Pallavi Sharda tamén se sumou ao elenco do filme, interpretando o amigo de Saroo. Volker Bertelmann e Dustin O'Halloran compuxeron a banda sonora da fita.

## Recepción 
O filme recibiu críticas mixtas despois da súa estrea no Festival Internacional de Cinema de Toronto. En Rotten Tomatoes posúe unha porcentaxe de aprobación de 69%, baseada en 16 críticas, cunha cualificación media de 6,3/10. En Metacritic ten unha puntuación de 61 sobre 100, con base en 8 críticos, indicando «críticas xeralmente favorábeis».

## Premios e nomeamentos 

## Notas
Güímar

**Güímar** é un concello español situado no leste da illa de Tenerife, na provincia de Santa Cruz de Tenerife, Canarias.

Limita ao norte con Arafo, ao oeste con La Orotava, ao sur con Fasnia e ao leste co océano Atlántico. No termo hai dúas zonas diferenciadas: o Val de Güímar e a Comarca de Agache. A capital municipal atópase a 278 metros sobre o nivel do mar.

Tiña en 2016 unha poboación de 19.000 habitantes, a maioría deles concentrados na capital municipal (12.508 hab.). Os outros núcleos de poboación que inclúe o concello son: Aguerche, Balandra-Los Picos, Los Barrancos, La Caleta, Chimaje, El Escobonal, Izaña, Lomo de Mena, La Medida, Pájara, La Puente, Puertito de Güímar, Punta Prieta, El Socorro e El Tablado.

## Véxase tamén 
### Ligazóns externas 
*Sitio web do concello
Hidden Figures

***Hidden Figures*** é un filme biográfico estadounidense de 2016 dirixido por Theodore Melfi e escrito por Melfi e Allison Schroeder. Baséase no libro de non ficción do mesmo nome de Margot Le Shetterly. Taraji P. Henson no papel de Katherine Johnson é unha matemática afroamericana que calculou as traxectorias de voo do proxecto Mercury e o voo á Lúa do Apolo 11 (1969). No filme tamén participan Octavia Spencer, Janelle Monáe, Kevin Costner, Kirsten Dunst e Jim Parsons. O filme estreouse nos Estados Unidos de América o 25 de decembro de 2016. En España a estrea produciuse o 20 de xaneiro de 2017 coa dobraxe en castelán (*Figuras ocultas*).

## Sinopse 
O filme conta a historia da matemática afroamericana Katherine Johnson e as súas dúas colegas, Dorothy Vaughan e Mary Jackson, quen, mentres estaba a traballar na división segregada de Computadores de Área do oeste de Langley Research Center, axudaron á NASA na Carreira Espacial. Utilizando os seus cálculos, John Glenn converteuse no primeiro astronauta norteamericano en facer unha órbita completa da Terra.

## Elenco 
* Taraji P. Henson como Katherine Johnson, unha xenio das matemáticas
* Octavia Spencer como Dorothy Vaughan
* Janelle Monáe como Mary Jackson
* Kevin Costner como Al Harrison, director do Grupo de Tarefa Espacial
* Kirsten Dunst como Vivian Mitchell
* Jim Parsons como Paul Stafford
* Glen Powell como John Glenn
* Mahershala Ali como Jim Johnson
* Karan Kendrick como Joylette Coleman, a nai de Katherine 
* Rhoda Griffis como bibliotecaria branca
* Maria Howell como Señora Summer
* Aldis Hodge como Levi Jackson
* Paige Nicollette como Eunice Herrero
* Gary Semanas como reporteiro de rolda de prensa
* Saniyya Sidney como Constance Johnson
[miniatura|Saúdo do entón presidente dos Estados Unidos, [Barack Obama|Obama a Kevin Costner e o resto do elenco de *Hidden Figures* o 15 de decembro de 2016. Octavia Spencer e Taraji P. Henson están no fondo.]]

## Recepción 
### Premios e nomeamentos 
## Notas
San Juan de la Rambla

**San Juan de la Rambla** é un concello español situado no norte da illa de Tenerife, na provincia de Santa Cruz de Tenerife, Canarias.

Limita ao norte co océano Atlántico, ao oeste con La Guancha, ao sur con La Orotava e ao leste con Los Realejos. A altitude máxima do concello acádase no Risco de la Fortaleza, de 2.163 metros. A capital municipal atópase a 390 metros sobre o nivel do mar.

Tiña en 2016 unha poboación de 4.910 habitantes, agrupados nas entidades de Las Aguas, El Rosario, Las Rosas, San José, San Juan de la Rambla e La Vera. San José é a capital municipal e localidade máis poboada (1.772 hab.).

## Véxase tamén 
### Ligazóns externas 
*Sitio web do concello
La Victoria de Acentejo

**La Victoria de Acentejo** é un concello español situado no norte da illa de Tenerife, na provincia de Santa Cruz de Tenerife, Canarias.

Limita ao norte co océano Atlántico, ao leste con La Matanza de Acentejo, ao oeste con Santa Úrsula e ao sur con Candelaria. A altitude máxima do concello acádase no Lomo Custodio, de 1.755 metros. A capital municipal atópase a 385 metros sobre o nivel do mar.

Tiña en 2016 unha poboación de 9.026 habitantes, agrupados nas entidades de Los Altos-Arroyos, Bajos y Tagoro, La Resbala, La Vera-Carril e La Victoria de Acentejo.

## Véxase tamén 
### Ligazóns externas 
*Sitio web do concello
Circuíto de Pergusa

O **Autodromo di Pergusa** é un circuíto para automóbiles e motocicletas que rodea o único lago natural de Sicilia, o Lago Pergusa. O circuíto tamén se coñece como **Enna-Pergusa**, xa que o lago atópase preto da cidade de Enna.

## Historia 
O circuíto foi construído polo municipio en 1951. Durante os anos 60, a pista recibiu varias carreiras automobilísticas, tales como Coppa Citta di Enna e máis adiante nos anos 70 o Coppa Florio. Tamén albergou unha carreira de Fórmula 1 fóra de campionato coñecido como o Gran Premio do Mediterráneo. En 1989 disputouse a rolda italiana do Campionato Mundial de Superbikes. Nos anos 90, a pista foi promovida e recibiu eventos do campionato da FIA Sportscar, o Campionato da FIA GT e a Fórmula 3000 internacional. En 1997 a pista foi tamén a localización do festival Ferrari. O circuíto foi sede das roldas 7ª e 8ª do Campionato Europeo de Turismos de Turismos da FIA na tempada 2013.

Tamén alberga outras actividades, exposicións de coches clásicos e eventos deportivos a nivel rexional e local. Desde sempre a pista de carreiras tamén foi sede de grandes concertos.

## Características 
miniatura|Tribuna

O circuíto de Pergusa é un dos catro deste tipo (xunto cos de Siracusa, Torretta e Racalmuto) existentes en Sicilia.

O anel do circuíto, percorrese en sentido horario, ten unha lonxitude de 4.950 metros e atópase inmerso na paisaxe da Reserva Natural Especial do Lago Pergusa, unha paraxe de paso das aves migratorias, incluíndo especies raras, na illa.

A pista completase con 38 boxes de 80 m² cada un, a tribuna con 4.000 asentos, bar, restaurante e cine.

Ao redor do circuíto, que se utiliza para as carreiras de motor durante a primavera, verán e principios de outono co fin de non molestar aos paxaros que poboan o lago, hai unha vía de servizo que o bordea, que une o bosque e a zona de pícnic chamada Selva Pergusina, algúns complexos turísticos, hoteis, e a vila de Pergusa, un barrio de Enna.

A pista foi sede de competicións rexionais, nacionais e internacionais de automobilismo e carreiras de coches, pero a partir de 2004 suspendéronse estas últimas pola falta de vías de evacuación solicitadas polos estándares de seguridade do automobilismo. En 2011 a pista volveuse a abrir para a competición cunha licenza *FIA Grao 3*.

Entre as competicións históricas celebradas no circuíto de Pergusa están o Gran Premio do Mediterráneo de Fórmula 1 (catro eventos) e máis tarde a Fórmula 2, a F3000 (última no 2003) e os coches de Gran Turismo. Entre os feitos notables foi a sede do festival Ferrari de 1997, ao que asistiron, entre outras exhibicións, Michael Schumacher, polo que máis de 100.000 espectadores acudiron a Pergusa. Neste sentido, un comunicado publicado dez anos despois polo presidente de Ferrari, Luca Cordeiro di Montezemolo, mostrou a vontade do equipo de maior prestixio no mundo para volver a Pergusa nun futuro próximo.

O po e a natureza abrasiva da pista tenden a facer a superficie moi esbaradiza.

## Notas
## Véxase tamén 
### Ligazóns externas 
* Autodromo di Pergusa 
* Trackpedia's guide to racing Pergusa
El Rosario

**El Rosario** é un concello español situado no nordés da illa de Tenerife, na provincia de Santa Cruz de Tenerife, Canarias. O seu nome procede da patroa do concello, a Virxe do Rosario.

Limita ao norte con San Cristóbal de la Laguna, ao leste con Santa Cruz de Tenerife, ao sur con Candelaria, e ao oeste con El Sauzal e Tacoronte. A capital municipal, La Esperanza, atópase a 322 metros sobre o nivel do mar.

Tiña en 2016 unha poboación de 17.191 habitantes, agrupados nas entidades de Barranco Hondo, Las Barreras, Costanera, La Esperanza, Lomo Pelado, Llano del Moro, Machado, Radazul, Las Rosas, San Isidro e Tabaiba.

## Véxase tamén 
### Ligazóns externas 
*Sitio web do concello
Erizana

**Erizana** pode referirse a:

***Erizana**, topónimo que recibiu a vila de Baiona até 1201.
***Erizana Club de Fútbol**, da vila de Baiona, fundado en 1950.
La Matanza de Acentejo

**La Matanza de Acentejo** é un concello español situado no norte da illa de Tenerife, na provincia de Santa Cruz de Tenerife, Canarias. O seu nome procede dunha batalla entre casteláns e guanches que tivo lugar durante a conquista da illa no século XV e que gañaron os habitantes locais.

Limita ao norte e leste con El Sauzal, ao oeste co océano Atlántico, ao sur con La Victoria de Acentejo e ao leste con Candelaria. A altitude máxima do concello acádase no Lomo del Jugo, de 1.589 metros. A capital municipal atópase a 420 metros sobre o nivel do mar.

Tiña en 2016 unha poboación de 8.745 habitantes, a maioría deles concentrados na capital municipal, La Matanza. O resto de entidades de poboación do concello son: Acentejo, El Caletón, Guía, Las Breñas, San Antonio e San Cristóbal.

## Véxase tamén 
### Ligazóns externas 
*Sitio web do concello
La Guancha

**La Guancha** é un concello español situado no norte da illa de Tenerife, na provincia de Santa Cruz de Tenerife, Canarias.

Limita ao norte co océano Atlántico, ao oeste con Icod de los Vinos, ao sur con La Orotava e ao leste con San Juan de la Rambla. A altitude máxima do concello acádase na Montaña Negra, de 2.107 metros. A capital municipal atópase a 390 metros sobre o nivel do mar.

Tiña en 2016 unha poboación de 5.423 habitantes, a maioría deles concentrados na capital municipal (3.241 hab.). O resto de entidades de poboación do concello son: El Convento, Las Crucitas, Hoya los Pablos, Llano de Méndez, Lomo Blanco, Las Longueras, Las Montañetas, El Pinalete, Santa Catalina, Santo Domingo, Las Sorribas e Tierra de Costa.

## Véxase tamén 
### Ligazóns externas 
*Sitio web do concello
Concerto (forma musical)

[miniatura|333x333px|[Frederico II de Prusia tocando un concerto de frauta en Sanssouci, C. P. E. Bach.]]
Como forma musical (non como interpretación dunha ou máis obras musicais ante un público), tradicionalmente coñécese como **concerto**, abreviándoo de *concerto per soli* (concerto para solistas) unha composición para un, dous (dobre), tres (triplo) ou máis instrumentos con acompañamento orquestral. Como denominación anterior historicamente a palabra *concerto* é sinónima do termo *concertante*.

## Estrutura 
Tradicionalmente, o concerto compúxose en forma de sonata segundo o concepto clásico ou barroco, con modificacións para permitir o virtuosismo do solista, en especial as cadencias (moitas veces chamadas polo seu termo italiano *cadence* en plural, ou *cadenza* en singular). Estas adoitan ser interpretadas polo solista inmediatamente antes de que a orquestra dea conclusión cun *tutti* ao primeiro ou ao último movemento da obra.

Por contraste, o *concerto grosso* barroco anterior constitúe unha composición para orquestra completa, na que a orquestra non acompaña, oponse ou arroupa o solista, senón que forma un grupo habitualmente chamado *tutti* ou *ripieno* que intercambia material musical cun grupo de solistas chamado *concertino.* Foi Vivaldi quen, fronte ao concepto de Corelli e Torelli, entre outros, denominou o *Concerto grosso* como un diálogo entre solista e orquestra nun "balance de forzas" entre o grupo de solistas e o *ripieno* e estableceu unha estrutura compacta e orgánica do diálogo solista-orquestra, consolidando o concerto para solista ou *Concerto per Soli.* O modelo *per soli* ou simplemente *concerto*, é o modelo que a partir de entón se impuxo e que foi adoptado por unanimidade por todos os compositores preclásicos, clásicos e románticos, chegando practicamente até o día de hoxe salvo en casos puntuais ou de música experimental, levados a cabo xa na súa maioría a partir do século XX.

## Notas 
## Véxase tamén 
### Outros artigos 
* Música de cámara
* Fuga
* Lied
* Cantata
* Sonata
* Ópera
* Sinfonía

### Bibliografía en inglés 
* Hill, Ralph, Ed., 1952, *The Concerto*, Penguin Books.
* Randel, Don Michael, Ed., 1986, *The New Harvard Dictionary of Music*, Harvard University Press, Cambridge, MA e Londres.
* Steinberg, Michael, 1998, ''The Concerto: A Listener's Guide*, Oxford University Press.
* Tovey, Donald Francs, 1936, *Essays in Musical Analysis, Volume III, Concertos*, Oxford University Press.
* Wolf, Eugene K., *Concerto*, in Randel, Ed., 1986, pp.&nbsp;186–191.

### Ligazóns externas 
*Música en liña en *Oxford'', .
*Biblioteca, .
*Música instrumental italiana: sonata, concerto grosso e concerto para solista. Entrada do blog especializado en música Músikas con artigos en castelán e en galego (consultado o 30 de xaneiro de 2017).
Pangrama

**Pangrama**, ou **pantograma**, (do grego, *pan* ou *pantós* = todos, + *grama* = letra) é unha frase con sentido en que son usadas todas as letras do alfabeto dunha lingua determinada.

## Orixe
Os pangramas xurdiron coa tipografía por seren un medio rápido de avaliar o efecto visual dunha fonte e unha forma de exercicio para novatos no oficio.

Un pangrama eficiente debe usar todas as letras do alfabeto co mínimo de palabras. Obviamente, as letras pódense repetir. 
A creación de pangramas pode ser un pasatempo divertido, que demanda creatividade e coñecemento da lingua.

## Exemplos de pangramas
* Aqueles chimpancés xogan outra vez coa fabada no baño. (45 letras)
* O verdugo do bolxevique tomou pasta, unha noz e café. (42 letras)
* Fíxate, o mesquiño bacharel pide vinganza. (35 letras)
## Noutros idiomas
* En inglés: The quick brown fox jumps over the lazy dog.
* En castelán: El veloz murciélago hindú comía feliz cardillo y kiwi. 
* En portugués: Juiz faz com que whisky de malte baixe logo preço de venda. 
* En francés: Portez ce vieux whisky au juge blond qui fume.
* En alemán: Zwölf Boxkämpfer jagen Viktor quer über den großen Sylter Deich.
* En catalán: Jove xef, porti whisky amb quinze glaçons d'hidrogen, coi!

## Véxase tamén
### Ligazóns externas
*Pangramas no blog Xogos de lingua
Damià Sabater

**Damià Sabater Tous**, nado o 3 de febreiro de 1996 en Palma (Illas Baleares), é un futbolista español que xoga como centrocampista na SD Logroñés, da Primeira División RFEF.

## Traxectoria 
Nado en Palma, Illas Baleares, Damià Sabater formouse nas categorías inferiores do Real Club Deportivo Mallorca, principal equipo da súa cidade natal, acompañando ao técnico Pepe Gálvez na súa progresión de adestrador desde as categorías inferiores ao primeiro equipo. Tras finalizar a súa formación, debutou co segundo equipo dos mallorquinos, o Mallorca B na temporada 2014–15 en Segunda División B. Tras o descenso do primeiro equipo á  Segunda División, debuta en competición profesional na categoría de prata na derrota do seu equipo por 2-0 ante o CD Mirandés en Anduva. 
Tras  acabar a temporada, o 12 de agosto de 2015, asina un contrato por catro anos co club, sendo ascendido definitivamento ao primeiro equipo. O seu primeiro gol como profesional chega o 24 de abril do ano seguinte, cando ano o gol do seu equipo na derrota por 2-1 ante o CD Lugo no Anxo Carro. Ao ano seguinte, o 30 de xaneiro de 2017, anúnciase a súa cesión precisamente ao Lugo.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt
Alberto Uria

**Alberto Uria**, nado en Montevideo o 11 de xullo de 1924 e finado na mesma cidade o 4 de decembro de 1988, foi un piloto de automobilismo uruguaio, un dos tres únicos pilotos do seu país que participaron nun Gran Premio de Fórmula 1.

## Traxectoria 
Debutou o 16 de xaneiro de 1955. Participou en dúas carreiras no Gran Premio da Arxentina como corredor privado pilotando un Maserati. Non anotou ningún punto no campionato, o seu mellor resultado foi un sexto posto compartido con Óscar González en 1956.

## Resultados completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

:'' Indica unidade compartida con Óscar González

## Véxase tamén 
### Ligazóns externas 
* Profile on OldRacingCars
Socastro

Como topónimo **Socastro** pode referirse a:

;En Galiza
***Socastro**, lugar da parroquia de Cerdido, no concello de Cerdido;
***Socastro**, lugar da parroquia de Herbogo, no concello de Rois;
***Socastro**, lugar da parroquia de Calo, no concello de Teo;
***Socastro**, lugar da parroquia de Cordeiro, no concello de Valga;
***Socastro**, lugar da parroquia de San Mamede de Ribadulla, no concello de Vedra.

## Véxase tamén
### Outros artigos
Sé quién eres

***Sé quién eres*** pode referirse a:

****Sé quién eres***, filme do ano 2000, dirixido por Patricia Ferreira Mañá.
****Sé quién eres***, serie de televisión emitida por Telecinco en 2017.
Paraísos cercanos

***Paraísos cercanos*** é unha serie documental de viaxes, de produción propia de Televisión Española, emitida por *La 2*, estreada o 23 de maio de 1997.

Estivo dirixida primeiramente por Ina Rodríguez e Patricia Ferreira Mañá, a continuación por Raúl Alda Esteban e despois por Belén Molinero Montero, con locución de Luis Alonso Carrasco e José Ángel Juanes Seseña.

Foi reemitida en varias ocasións.

## Capítulos 
*"Aruba, una isla feliz"
*"Austria, música y silencio"
*"Bali, la sonrisa de Asia"
*"Bulgaria, el bosque de Europa"
*"Camboya, la sonrisa y la esperanza"
*"Chequia, un espejo de Europa"
*"Chile, el amanecer del mundo"
*"China, muralla abierta"
*"Costa Rica, fuego fértil"
*"Croacia, el Mediterráneo tal como era"
*"Croacia, un mar de islas"
*"Cuba, directa al corazón"
*"Ecuador, en la mitad del mundo"
*"Eslovenia, el país de las tres cabezas"
*"Finlandia, la aventura blanca"
*"Flandes, el león de oro"
*"Grecia, memoria y vida"
*"Holanda, horizonte inventado"
*"Hungría, romántica y luchadora"
*"Irán, detrás del velo"
*"Irlanda, sinfonía en verde"
*"Jordania, piedra viva"
*"Kenia, la cima africana"
*"La Polinesia francesa, una tierra entre islas"
*"Llanura Padana, las riberas del arte"
*"Madeira, la isla verde"
*"Malta, entre dos aguas"
*"Marruecos, el color de la vida"
*"Marruecos 2, Fez entre el cielo y la tierra" / "Fez, entre la nieve y el desierto"
*"Mauricio, vida en armonía"
*"México, la ruta de los dioses"

*"Nápoles, un volcán de vida"
*"Noruega, al amparo del mar"
*"Nueva Inglaterra"
*"Nueva Zelanda"
*"Oeste de Canadá"
*"Pensilvania, el origen de Estados Unidos"
*"Piamonte, germen de Italia"
*"Polonia (Semper Invicta)"
*"Polonia, eterno renacer"
*"Portugal, balada íntima"
*"Portugal, la costa oeste de Europa"
*"Puebla (México)"
*"Puglia, el tacón de la bota italiana"
*"Québec, un sueño pionero de Canadá"
*"República Dominicana, trópico de ensueños"
*"Repúblicas bálticas, una memoria recobrada"
*"Senegal, la senda de África"
*"Seychelles, naturaleza y quietud"
*"Sicilia, el fuego del Mediterráneo"
*"Singapur, el león de Asia"
*"Siria, el color del tiempo"
*"Sudáfrica, el país del arco iris"
*"Suecia, cultura y naturaleza"
*"Suiza, con vistas al cielo"
*"Suráfrica, el país del arco iris"
*"Suroeste alemán"
*"Túnez, con luz propia"
*"Turquía, clamor y silencio"
*"Turquía, puente de sabiduría"
*"Vancouver, oeste de Canadá, más allá de la frontera"
*"Washington, un sueño de libertad"

## Notas 
## Véxase tamén 
### Outros artigos 
* *Un país en la mochila*
### Ligazóns externas 
* Paraísos cercanos RTVE.
Miraflores de la Sierra

**Miraflores de la Sierra** é un concello español situado no norte da Comunidade de Madrid. Está situado a 49&nbsp;km da cidade de Madrid, nunha ladeira orientada ao sur do Sistema Central. Da localidade parten as estradas e camiños dos portos de Canencia e La Morcuera.

Tiña 5.754 habitantes en 2016, poboación que aumenta de forma moi considerable no verán.

## Véxase tamén 
### Ligazóns externas 
*Sitio web do concello
Deividas Dulkys

**Deividas Dulkys**, nado o 21 de marzo de 1988 en Šilutė, é un ex xogador e adestradir profesional de baloncesto lituano. Cunha estatura de 2,03 metros podía xogar nas posicións de escolta ou ala. Actualmente exerce como adestrador asistente dos Sacramento Kings da National Basketball Association (NBA).

## Traxectoria 
O 13 de outubro de 2016, anunciouse a súa fichaxe polo Obradoiro CAB da Liga ACB, O 13 de setembro de 2019, Dulkys asinou un contrato temporal co Bàsquet Manresa da Liga ACB. O 24 de decembro de 2019, anunciouse a extensión do seu contrato co Manresa ata o remate da tempada.

## Notas 
## Véxase tamén 
### Ligazóns externas 
* Perfil en ACB.com
La mujer perfecta

***La mujer perfecta*** é unha serie venezolana, producida e emitida pola canle Venevisión. Estreouse o 1 de setembro de 2010 e despois culminou o 14 de marzo de 2011, cun capítulo de 2 horas.

## Elenco de actores
* Mónica Spear † : Micaela Gómez Valdés
* Ricardo Álamo : Santiago Reverón
* Ana Karina Manco : Gala Moncada Montiel de Reverón
* Eduardo Orozco : Larry Corona
* Marlene De Andrade : Eva Gómez Valdés 
* Manuel Sosa : Javier Tiberio "El Nene" López
* Marisa Roman : Lucía Reverón 
* Flavia Gleske : Carolina Toro de Pimentel
* Jean Carlo Simancas : Cruz Mario Polanco
* Mariaca Semprún : Shirley Gómez Valdés "La popular Shirley"
* Albi De Abreu : Lucho Montilla
* Guillermo García : Daniel Sanabria
* Eduardo Serrano : Guillermo Toro
* Alba Roversi : Minerva León
* Carolina Perpetuo : Renata Volcán de Sanabria
* Ana María Simón : Karla Troconis
* Jerónimo Gil : Alberto "Beto" Pimentel
* Elba Escobar : Estrella Valdés
* Julie Restifo : Antonella "Nella" Montiel 
* Beatriz Valdés : Maruja Reverón
* Gustavo Rodríguez : Saturno Luna
* Milena Santander : Presentación Valdés
* Héctor Manrique : Willie Troconis
* Manuel Salazar : Rolando Gómez
* Andreína Yépez : Bambi Valladares
* Alejandro Corona : Tarzan Valladares
* Claudia La Gatta : Chabela Andrade
* Carlos Arráiz : Marlon Pájaro
* Magaly Serrano : Keyla
* Martin Peyrou : Emerson Hinojosa
* Anabela Troconis
* Jesús Nunes : Quintín
* Grecia Augusta
* Alicia Hernández
* Mayela Cáldera
* Yuvanna Montalvo : Chantal
* María Alesia Machado
* Kristel Krause
* Lili Tarabella : Daniela Corona

## Actuacións especiais 
* Maricarmen Sobrino
* Roque Valero
* Luis Perdomo
* Daniela Alvarado
* Osmel Sousa
* Leonardo Villalobos
* Hany Kauam
* Santiago Cruz
* Gilberto Santa Rosa
* Mimi Lazo
* Catherine Fulop
* Hilda Abrahamz
* Damián Genovese
* Abril Schreiber
* Luis David Díaz
* Carmen Julia Álvarez
* Tania Sarabia
* Giselle Reyes
* Yordano

## Véxase tamén 
### Ligazóns externas 
* Páxina da serie no IMDb
* Páxina sobre "La mujer perfecta"  
* Páxina oficial no Facebook
* Páxina oficial no YouTube
Miguel Ferrer Fernández

**Miguel Ferrer Fernández**, nado en Sigüenza o 17 de outubro de 1882 e finado en Santiago de Compostela o 8 de abril de 1936, foi un avogado e xornalista galego.

## Traxectoria 
Avogado e mestre superior. Foi director de *Diario de Galicia*, correspondente de *El Ideal Gallego* e *El Debate* en Santiago de Compostela e colaborou en *El Compostelano*. Foi profesor da Escola Normal de Santiago de Compostela dende 1914.

## Notas 
## Véxase tamén 
### Bibliografía 
*
Túnel ferroviario de alta velocidade de Guadarrama

O **túnel de Guadarrama** é un túnel ferroviario de 28&nbsp;km de lonxitude que atravesa a serra de Guadarrama. É a maior obra de enxeñería civil que se levou a cabo en España, ademais de ser o túnel máis longo do país, o sexto de Europa e o noveno do mundo en 2016.

As súas obras comezaron a finais de 2002 e nelas participaron máis de 4.000 traballadores de manera simultánea. O túnel entrou en servizo o 22 de decembro de 2007.

## Características 
A infraestrutura parte do concello de Miraflores de la Sierra, na Comunidade de Madrid, a unha cota de 998 metros. Atravesa a serra de Guadarrama acadando unha altura máxima de 1.200 metros, cunha pendente do 1,5% e volvendo a descender ata os 1.114 metros na súa boca norte, xunto á estación de Segovia-Guiomar, nas proximidades da cidade de Segovia. O máximo recubrimento da bóveda do túnel atópase na contorna do Pico de Peñalara, con 992 metros de altura nese punto.

Está formado por dous tubos paralelos, un para cada sentido da circulación, dos que as máquinas tuneladoras extraeron 4 millóns de m³ de terra. Cada un ten 28&nbsp;km de lonxitude, cun diámetro de 9,5 m e unha separación entre ambos de 30 m. Dispón de galerías de emerxencia unindo ambos os corredores cada 250 m, unha gran estancia autónoma e estanca a metade de percorrido, con cabida para 1.200 persoas para o seu uso en caso de emerxencia e instaláronse ventiladores reversibles que poidan inxectar aire se ocorrese un incendio. O deseño realizouse para que os trens que o percorran poidan alcanzar altas velocidades sen comprometer con iso a infraestrutura.

Este gran túnel forma parte da liña férrea de alta velocidade Madrid-Segovia-Valladolid, a cal une as dúas submesetas atravesando o Sistema Central, poñendo a viaxe desde a capital de España a Valladolid en 50 minutos e a pouco máis de 20 ata Segovia mediante trens de alta velocidade. A súa construción é así mesmo fundamental para as comunicacións ferroviarias das rexións da cornixa cantábrica e o noroeste peninsular, dado que por el pasará o corredor que comunicará mediante trens de alta velocidade Madrid con Galicia, Asturias, Cantabria, o País Vasco e, finalmente, a conexión co suroeste francés.

## Véxase tamén 
### Ligazóns externas 
*Información na web de Adif
Serra de Alfàbia

A **serra de Alfàbia** é unha serra da illa de Mallorca que forma parte da serra de Tramuntana. Recibe o seu nome da posesión de Alfàbia, no concello de Sóller.

Cunha altitude máxima de 1.067 metros, separa o val de Sóller do val de Orient. Limita ao norte con Sóller, ao sur con Bunyola e Orient, ao leste co Puig de l'Ofre (1.090 m) e ao oeste co Puig des Teix (1.064 m). No cumio hai unhas antenas repetidoras que permiten a recepción das canles de televisión e emisoras de radio en practicamente todas as poboacións da illa de Mallorca.

## Véxase tamén 
### Outros artigos 
*Serra de Tramuntana
Tras do Castro

Como topónimo **Tras do Castro** pode referirse a:

;En Galiza
***Tras do Castro**, lugar da parroquia de Donalbai, no concello de Begonte;
***Tras do Castro**, lugar da parroquia de Prógalo, no concello de Lugo;
***Tras do Castro**, lugar da parroquia de Cancelo, no concello de Triacastela.

## Véxase tamén
### Outros artigos
Bonaventura Cavalieri

[miniatura|240x240px|Monumento a Cavalieri por Giovanni Antonio Labus, Palacio de Brera, [Milán, 1844]]
**Bonaventura Francesco Cavalieri** nado en Milán en 1598 e finado en Boloña o 30 de novembro de 1647 foi un matemático italiano pertencente á orde dos Xesuatos, considerado un dos precursores do cálculo infinitesimal moderno.

## Traxectoria 
Foi alumno de Galileo Galilei, e ensinou matemáticas en Boloña (1629). O seu interese polas matemáticas foi estimulado polos traballos de Euclides e tras coñecer a Galileo, considerouse como un discípulo deste astrónomo.

En Pisa, Cavalieri foi educado en matemáticas por Benedetto Castelli, un profesor de matemáticas na universidade desa cidade. En 1629 Cavalieri foi nomeado profesor de matemáticas en Boloña.

Foi o primeiro en introducir en Italia o cálculo logarítmico, pero debe a súa celebridade á súa teoría dos "indivisibles", que expuxo en *Geometria indivisibilibus continuorum quadam nova ratione promota* (1635). Esta teoría estuda as magnitudes xeométricas como compostas dun número infinito de elementos, ou indivisibles, que son os últimos termos da descomposición que se pode facer. A medida das lonxitudes, das superficies e dos volumes convértese na suma da infinidade de indivisibles: é o principio do cálculo dunha integral definida, aínda que sen a noción rigorosa moderna de paso ao límite. Por isto pode ser considerado como un dos precursores da análise infinitesimal moderna. O principio de Cavalieri fundaméntase nesta teoría.

Así mesmo figurou entre os primeiros que ensinaron a teoría copernicana dos planetas. Outros traballos seus dignos de renome son o desenvolvemento dado á trigonometría esférica, así como o descubrimento das fórmulas relativas aos focos dos espellos e das lentes.

## Recoñecementos 
Segundo Gilles-Gaston Granger, Cavalieri, xunto con Newton, Leibniz, Pascal, Wallis e MacLaurin é unha das personaxes que nos séculos XVII e XVIII "redefiniron os obxectos matemáticos".

O cráter lunar *Cavalerius* leva este nome na súa honra.

## Notas 
## Véxase tamén 
### Ligazóns externas 
* Mille Anni dei Scienza in Italia. Bonaventura Cavalieri
Salto mortal

miniatura|Animación dun salto mortal.
miniatura|232x232px|Salto mortal de tipo Tuck.
A **volta** ou **salto mortal** é unha proba de destreza acrobática na que unha persoa rota ao redor do seu plano medio, movendo os seus pés cara á súa cabeza. O salto pode ser adiante ou atrás.

Existen numerosas variacións dos saltos mortais adiante e atrás cuxas versións definidas con maior precisión técnica forman parte do deporte de competición chamado *trampolining*. Neste deporte existen catro variantes entre os saltos mortais que se realizan en competición, que son: tuck, pike, straight e straddle ou ao carricho.

## Tipos 
miniatura|278x278px|Salto mortal de tipo Pike cara a adiante.
miniatura|335x335px|Salto mortal cara a atrás cun só pé.
Deseguido, máis información sobre as devanditas variantes:
* **Straigt**, nela non se forma ningún ángulo entre as partes do corpo;
* **Tuck**, nela o ángulo entre as coxas e a parte baixa da perna é menor a 90 graos, os xeonllos están pechados coas puntas cara embaixo, o ángulo entre as pernas e o tronco é menor de 90 graos, as mans toman con forza a tibia polo costado do corpo e os brazos están pegados ao mesmo;
* **Pike**, cun ángulo entre o corpo e as coxas menor de 90 graos, as pernas completamente estendidas, as mans tocan a punta dos dedos do pé, o peito afundido e a cabeza en posición neutral;
* **Straddle**, coas pernas separadas en ángulo maior de 90 graos, mentres estas e o tronco deben formar un ángulo menor de 90 graos.
Outras destrezas relacionadas co salto son, entre outras moitas:
* Barani (salto mortal adiante con 1/2 xiro)
* Rudi (salto mortal adiante con 1 1/2 xiros)
* Rudi ball out (desde dorsal, mortal á fronte cun e medio xiros)
* Full Back ou frontfull (backflip ou frontflip con 1 xiro).
* Double (dobre salto mortal adiante ou atrás)
* Double Full (salto mortal cara a atrás con 2 xiros)
* Half Out (dobre mortal con medio xiro no último salto)
* Adolf (salto mortal adiante con 3 1/2 xiros)
* Back in - Full out (dobre salto mortal atrás con 1 xiro no segundo mortal)

## Véxase tamén 
### Bibliografía 
* ''Trois Dialogues de l’exercise de Sauter et Voltiger en l'air ; Avec les figures.* Chez ^Claude ^de Monstr’œel, París 1599, .
* Arnd Krüger, John McClelland: *Die Anfänge des modernen Sports in der Renaissance.* (= Beiträge und Quellen zu Sport und Gesellschaft. Band 2). Arena Publ., Londres 1984, ISBN 0-902175-45-9, .
* Flavio Bessi: *Materialien für die Trainerausbildung im Gerätturnen – erste Lizenzstufe.* 3., veränderte Auflage. Eigenverlag, Freiburg 2009, ISBN 978-3-00-027421-3, .
* * Christian Peiler, Dennis Peiler: *Optimales Voltigiertraining. 555 Übungen und Methoden vom Breiten- bis Spitzensport.'' 2., überarbeitete Auflage. FNverlag, Warendorf 2006, ISBN 3-88542-452-5, S. 189, .

### Outros artigos 
* Salto
* Ximnasia acrobática
* Ximnasia
* Chan (ximnasia)

### Ligazóns externas 
* Biomecánica e Técnica da volta mortal adiante - Animated Cómic Tutorial, . 
* Saltos mortais, . Consultado o 31 de xaneiro de 2017.
* Sportwissen aktuell: Bodenturnen – Salto mortal , . Consultado o 31 de xaneiro de 2017.
Dennis Taylor

**Dennis Taylor**  (nado o 12 de xuño de 1921 en Sidcup, Kent, finado o 2 de xuño de 1962 en Monte Carlo, Mónaco) foi un piloto de carreiras de Inglaterra. Competiu na Fórmula 3 de 500cc de 1952 a 1954. A súa única participación no Campionato Mundial de Fórmula 1 foi no Gran Premio do Reino Unido de 1959 pilotando o seu Lotus 12 de Fórmula 2, non puido cualificar.

Morreu nunha carreira de Fórmula Júnior en Monte Carlo en 1962, 10 días antes do seu 41 aniversario.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Véxase tamén 
### Ligazóns externas 
*Dennis Taylor profile at The 500 Owners Association
Paul Emery

**Paul Emery**, nado en Chiswik (Londres) o 12 de novembro de 1916 e finado en Epsom (Surrey) o 3 de febreiro de 1993, foi un piloto de carreiras do Reino Unido.

Construíu un coche de 500cc de Fórmula 3 chamado Emeryson e pilotouno el mesmo. Participou en dous Grandes Premios Mundiais de Fórmula Un, debutou o 14 de xullo de 1956 e participou en numerosas carreiras de Fórmula Un fóra de Campionato. Non anotou puntos de campionato.

## Traxectoria
Era fillo de George Emery, un entusiasta do automobilismo. Comezara a construción de coches de carreiras e, ao final da segunda guerra mundial foi capaz de completar un automóbil que deseñara en 1934, capaz de dar unha gran cantidade de cabalos de forza. O primeiro Emeryson, deseñado por pai e fillo, demostrou ser rápido e Eric Winterbottom logrou levalo á vitoria en 1947.

Animados polos resultados Emery debutou na Fórmula 1, pero debido aos altos custos preferiron dirixir a súa atención cara a Fórmula 3, onde tiveron éxito na venda de varios vehículos a clientes privados. Un dos seus coches posteriormente tamén foi utilizado en Fórmula 2 con motor Aston Martin.

Paul Emery decidiu tamén debutar cun dos seus coches no 1956, no GP de Gran Bretaña pero viuse obrigado a retirarse. Logo participou en varias carreiras fóra de campionato. En  correu nun Connaught de Bernie Ecclestone.

Máis tarde abandonou a súa carreira como piloto para retomar a de deseñador. En 1960, de feito, varios pilotos requiriron unha nova serie de coches Emeryson. Logo traballou na fábrica de Connaught deseñando coches para a Fórmula 2 e a Fórmula 1, esta última con motores Coventry. Varias unidades vendéronse á Ecurie Nationale Belge. Todo o material comprouno máis tarde Hugh Powell ao final de 1961. Emery continuou activo como deseñador para Scirocco-Powell.

## Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas 
*Paul Emery profile at The 500 Owners Association
Maxi Rolón

**Maximiliano Brian Rolón**, nado o 19 de xaneiro de 1995 en Rosario (Santa Fe) e finado en Pujato o 14 de maio de 2022, foi un futbolista profesional arxentino da canteira do FC Barcelona que xogaba como extremo esquerdo.

Era irmán xemelgo do tamén futbolista Leonardo Rolón.

## Traxectoria 
Nado en Rosario (Santa Fe), Rolón comezou a súa carreira como futbolista nas categorías inferiores do Atlético Luján, club da súa cidade natal. No ano 2007 fichou pola canteira do FC Barcelona, aínda que non se mudou a La Masia até tres anos despois. Con todo, en 2013, foi cedido á UE Cornellà por mor da súa condición de cidadán extracomunitario, regresando ao club en xaneiro do ano seguinte para formar parte do "Xuvenil A". En maio dese mesmo ano foi ascendido ao FC Barcelona B da Segunda División. Tras ser ligado a unha posíbel cesión ao Lleida Esportiu en agosto, finalmente permaneceu no club barcelonés, debutando como profesional o 4 de outubro ante o CD Lugo no Mini Estadi. O 20 de setembro de 2015, co seu equipo agora na Segunda División B, marcou o seu primeiro gol como sénior ante a UE Olot na primeira vitoria da temporada. O de febreiro do ano seguinte rescindiu o seu contrato, asinado co Santos do Brasileirão. Tras a falta de oportunidades no club paulista, asinou o 31 de xaneiro de 2017 co Lugo de LaLiga2. A nivel internacional foi campión do Suramericano Sub-20 de 2015 coa .

Faleceu xunto co seu irmán, o tamén futbolista Ariel Rolón, o 14 de maio de 2022 debido ás feridas provocadas nun accidente de tráfico preto da localidade de Casilda, Santa Fe.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt
Andrew Hjulsager

**Andrew Hjulsager**, nado o 15 de xaneiro de 1995, é un futbolista  danés que xoga como centrocampista para o KV Oostende da Jupiler Pro League.

## Traxectoria 
O 31 de xaneiro de 2017 anunciouse a súa fichaxe polo Celta de Vigo ata o ano 2020.

## Notas 
## Véxase tamén 
### Ligazóns externas 
* Perfil en Soccerway
Antonio Docampo

**Antonio Docampo García**, nado na Coruña en 1929 e finado na mesma cidade o 26 de xaneiro de 2017, foi un cineasta galego.

## Traxectoria 
Foi o cámara de *El andamio* dirixida por Rogelio Amigo, unha historia sobre o ambiente obreiro galego na posguerra, premiada no Festival de San Sebastián en 1958. Tamén é autor de *He matado a un hombre* (1965), *Mano Izquierda*, *La Gaita Gallega*, *Así es Galicia*, *El Gas*, ''Botadura del 'Butrón'* (1973) e *Lalín, capital do Deza'' (1987).

## Recoñecementos 
Recibiu a medalla da Academia Galega de Belas Artes en 1999.

## Vida persoal 
Casou con María Dolores Arias Longueira e foi pai de Patricia e Marta Docampo Arias.

## Notas 
## Véxase tamén 
### Ligazóns externas 
* Docampo: El cine gallego en sus inicios
* Canle Antonio Docampo en YouTube.
* Fallece a los 87 años Antonio Docampo, uno de los pioneros del cine gallego